Grabovskiy Boris Pavlovich
Grabovskiy Boris Pavlovich (1901-yil 26-may, Tobolsk, Rossiya imperiyasi – 1966-yil 13-yanvar, Fruze, Qirgʻiziston SSR) – televideniye ixtirochilaridan biri. Oʻzbekistonda xizmat koʻrsatgan ixtirochi (1965). I. F. Belyanskiy bilan hamkorlikda elektrotexnikaga oid tajribalar oʻtkazib, buning natijasida elektron nur yordamida harakatdagi tasvirni uzatadigan va qabul qiladigan „radiotelefoto“ apparatini yaratgan (1923—1928).